**Līgums par atbalsta sniegšanu**

**Nr.VP-\_\_\_/\_\_**

Rīgā 20\_\_.gada \_\_\_\_. \_\_\_\_\_\_\_\_\_\_\_\_\_\_\_\_\_

Latvijas Investīciju un attīstības aģentūra, adrese: Pērses iela 2, Rīga, LV-1442, kura darbojas atbilstoši Ministru kabineta 2012.gada 11.decembra noteikumiem Nr.857 „Latvijas Investīciju un attīstības aģentūras nolikums” (turpmāk − Aģentūra), tās direktora Andra Ozola personā,no vienas puses,

un

\_\_\_\_\_\_\_\_\_\_\_\_\_\_\_\_(komersanta nosaukums), kas ierakstīta Latvijas Republikas Uzņēmumu reģistra komercreģistrā ar vienoto reģistrācijas numuru \_\_\_\_\_\_\_\_\_\_\_\_ (reģistrācijas Nr.), juridiskā adrese \_\_\_\_\_\_\_\_\_\_\_\_\_\_\_\_\_, kuras vārdā, pamatojoties uz \_\_\_\_\_\_\_\_\_\_\_\_\_, rīkojas \_\_\_\_\_\_\_\_\_\_\_\_\_\_\_\_\_\_\_\_(vārds, uzvārds) (turpmāk **–** Atbalsta saņēmējs), no otras puses,

turpmāk abas kopā sauktas **-** Puses, noslēdz līgumu (turpmāk **-** Līgums) par turpmāk minēto.

1. **Līguma mērķis**

Līguma mērķis ir nodrošināt inovāciju vaučeru atbalsta pakalpojumus (turpmāk - atbalsts) Atbalsta saņēmējam saskaņā ar Eiropas Reģionālās attīstības fonda projektu „Tehnoloģiju pārneses programma”, identifikācijas numurs 1.2.1.2/16/I/001(turpmāk – projekts), kas apstiprināts ar Centrālās finanšu un līgumu aģentūras (turpmāk – CFLA) 2016.gada 9.decembra lēmumu Nr.39-2-60/7462 un 2016.gada 16.decembra atzinumu Nr.39-2-60/7634 un tiek īstenots saskaņā ar starp Aģentūru un CFLA 2016.gada 29.decembrī noslēgto vienošanos par projekta īstenošanu (turpmāk – Vienošanās par projekta īstenošanu).

1. **Līguma priekšmets**
	1. Aģentūra Līguma ietvaros sniedz atbalstu, līdzfinansējot šādas atbalstāmās darbības:
		1. \_\_\_\_\_\_\_\_\_\_\_\_\_\_\_;
		2. \_\_\_\_\_\_\_\_\_\_\_\_\_\_\_.
	2. Līguma 2.1.punktā minēto atbalstu Aģentūra Atbalsta saņēmējam piešķir saskaņā ar Eiropas Komisijas 2013.gada 18.decembra Regulu (ES) Nr. [1407/2013](http://eur-lex.europa.eu/eli/reg/2013/1407?locale=LV) par Līguma par Eiropas Savienības darbību [107.](http://likumi.lv/ta/id/282045-darbibas-programmas-izaugsme-un-nodarbinatiba-3-1-1-specifiska-atbalsta-merka-sekmet-mvk-izveidi-un-attistibu-ipasi#p107) un [108.panta](http://likumi.lv/ta/id/282045-darbibas-programmas-izaugsme-un-nodarbinatiba-3-1-1-specifiska-atbalsta-merka-sekmet-mvk-izveidi-un-attistibu-ipasi#p108) piemērošanu *de minimis* atbalstam (Eiropas Savienības Oficiālais Vēstnesis, 2013. gada 24.decembris, Nr.L 352/1) (turpmāk – Regula Nr.[1407/2013](http://eur-lex.europa.eu/eli/reg/2013/1407?locale=LV)) un normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem, un tas ir uzskatāms par komercdarbības atbalstu.
2. **Vispārīgie nosacījumi atbalsta saņemšanai**
	1. Aģentūra atbalstu sniedz saskaņā ar Ministru kabineta 2016.gada 25.oktobra noteikumiem Nr.692 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” īstenošanas noteikumi” (turpmāk – MK noteikumi Nr.692), Vienošanos par projekta īstenošanu un Aģentūras 2017.gada 3.marta iekšējiem noteikumiem Nr.ORG-INA-IKN-2017/486 “Kārtība, kādā veic atbalsta saņēmēju atlasi, piešķir atbalstu darbības programmas „Izaugsme un nodarbinātība” 1.2.1.specifiskā atbalsta mērķa „Palielināt privātā sektora investīcijas P&A” 1.2.1.2.pasākuma „Atbalsts tehnoloģiju pārneses sistēmas pilnveidošanai” inovāciju „vaučeru” atbalsta nodrošināšanas darbības ietvaros un veic piešķirtā atbalsta uzskaiti” (turpmāk – Iekšējie noteikumi).
	2. Līguma 2.1.punktā minēto atbalstāmo darbību īstenošanas maksimālais termiņš ir līdz 201\_\_.gada \_\_\_\_\_\_\_\_\_\_\_\_\_\_\_\_.
	3. Maksimālais atbalsta finansējums Līguma 2.1.punktā minētajām darbībām ir EUR \_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_ *euro* un \_\_\_ centi).
	4. Maksimālā atbalsta finansējuma intensitāte Līguma 2.1.punktā minētajām darbībām ir 60% no ārpakalpojumu izmaksām bez pievienotās vērtības nodokļa un 100% ārpakalpojuma izmaksu pievienotās vērtības nodokļa daļai, kuru maksā Aģentūra.
	5. Ja Līguma 2.1.punktā minēto darbību īstenošanas laikā rodas papildu izdevumi vai sadārdzinājums, Atbalsta saņēmējs tos sedz no saviem līdzekļiem.
	6. Atbalsta saņēmējs var saņemt Līguma 2.1.punktā minēto atbalstu, ja ir izpildīti šādi nosacījumi:
		1. Atbalsta saņēmējs izmaksas ir veicis bezskaidras naudas norēķinu veidā no sava konta kredītiestādē, kas atbilstoši normatīvajos aktos noteiktajai kārtībai reģistrējusies kredītiestādes darbības veikšanai, un tās ir tieši saistītas ar Līguma 2.1.punktā minētajām darbībām, atbilst pareizas finanšu vadības principiem, Līgumā un MK noteikumos Nr.692 noteiktajiem izmaksu ierobežojumiem, ir samērīgas un ekonomiski pamatotas;
		2. Atbalsta saņēmējs ir sagatavojis un Līgumā paredzētajā termiņā un kārtībā iesniedzis Aģentūrā noslēguma pārskatu, ko Aģentūra ir apstiprinājusi;
		3. izmaksas par Līguma 2.1.punktā minētajām darbībām ir veiktas līdz noslēguma pārskata iesniegšanas dienai, bet ne vēlāk kā līdz Līguma 3.2.punktā noteiktajam termiņam;
		4. Atbalsta saņēmējs ir nodrošinājis ar Līguma īstenošanu saistīto saimniecisko darījumu ieņēmumu un izdevumu grāmatvedības uzskaiti, kas atbilst Latvijas Republikas normatīvo aktu prasībām un vispārpieņemtiem grāmatvedības kārtošanas principiem;
		5. Līguma 2.1.punktā minēto darbību rezultāti (auditējamās vērtības) noslēguma pārskata iesniegšanas dienā ir Atbalsta saņēmēja īpašumā.
3. **Pakalpojumu saņemšanas kārtība un noslēguma pārskata iesniegšana**
	1. Lai saņemtu Līguma 2.1.punktā minētos pakalpojumus, Atbalsta saņēmējs sagatavo nepieciešamā pakalpojuma tehnisko specifikāciju (darba uzdevumu) un iesniedz to Aģentūrā.
	2. Pēc Līguma 4.1.punktā minētās tehniskās specifikācijas (darba uzdevuma) saņemšanas Aģentūra 10 (desmit) darba dienu laikā izvērtē tajā norādīto pakalpojumu iegādes nepieciešamību un atbilstību Līguma 2.1.punktā minēto darbību īstenošanai, kā arī tā atbilstību publiskos iepirkumus regulējošo normatīvo aktu prasībām. Ja Aģentūra konstatē, ka tehniskajā specifikācijā (darba uzdevumā) minētais pakalpojums ir nepieciešams un pamatots Līguma 2.1.punktā minēto darbību īstenošanai, kā arī atbilst publiskos iepirkumus regulējošo normatīvo aktu prasībām, tad Aģentūra normatīvajos aktos paredzētajā kārtībā nodrošina iepirkuma veikšanu attiecīgā pakalpojuma nodrošināšanai un līguma slēgšanustarp pakalpojuma sniedzēju, Atbalsta saņēmēju un Aģentūru.
	3. Ja pirms attiecīgā pakalpojuma līguma slēgšanas Atbalsta saņēmējs atsakās no sākotnēji pieprasītā pakalpojuma saņemšanas, pakalpojuma līgums netiek slēgts un attiecīgais pakalpojums netiek sniegts visā Līguma darbības termiņā (izņemot gadījumus, ja Atbalsta saņēmēja atteikšanās no pakalpojuma saņemšanas notikusi objektīvu apstākļu iestāšanās dēļ, ko Atbalsta saņēmējs ir pierādījis ar attiecīgiem dokumentiem un/vai rakstiskiem paskaidrojumiem).
	4. Atbalsta saņēmējs 10 (desmit) darba dienu laikā pēc Līguma 2.1.punktā minēto pakalpojumu saņemšanas (izņemot pakalpojumus, no kuru saņemšanas Atbalsta saņēmējs ir atteicies) un rēķinu apmaksas iesniedz Aģentūrā noslēguma pārskatu atbilstoši Aģentūras mājaslapā publicētajai noslēguma pārskata formai un tajā minētos iesniedzamos izdevumus attaisnojošos dokumentus. Aģentūra 20 (divdesmit) darba dienu laikā pēc noslēguma pārskata saņemšanas pārbauda tā atbilstību Līgumā, MK noteikumos Nr.692, citos saistošajos normatīvajos aktos un Vienošanās par projekta īstenošanu izvirzītajām prasībām.
	5. Nepieciešamības gadījumā Aģentūra Līguma 9.1.punktā noteiktajā kārtībā pieprasa Atbalsta saņēmējam skaidrot noslēguma pārskatā iekļauto informāciju, labot noslēguma pārskatu vai iesniegt papildu informāciju, nosakot termiņu tās iesniegšanai. Aģentūra 15 (piecpadsmit) darba dienu laikā izvērtē Atbalsta saņēmēja iesniegto papildu informāciju.
	6. Ja noslēguma pārskats atbilst Līgumā, MK noteikumos Nr.692, citos saistošajos normatīvajos aktos un Vienošanās par projekta īstenošanu izvirzītajām prasībām, Aģentūra Līguma 9.1.punktā noteiktajā kārtībā informē Atbalsta saņēmēju par noslēguma pārskata apstiprināšanu.
	7. Ja noslēguma pārskats neatbilst kādai no Līgumā, MK noteikumos Nr.692, citos saistošajos normatīvajos aktos vai Vienošanās par projekta īstenošanu izvirzītajām prasībām, Aģentūra Līguma 9.1.punktā norādītajā kārtībā nosūta lēmumu par noslēguma pārskata noraidīšanu, norādot pamatojumu noslēguma pārskata noraidīšanai.
	8. Ja Aģentūra pieņem lēmumu par noslēguma pārskata noraidīšanu, tad Aģentūra vienlaikus pieprasa Atbalsta saņēmējam atmaksāt izdevumus, kuri radušies Atbalsta saņēmēja darbības vai bezdarbības dēļ, pārkāpjot Līguma, Latvijas Republikas vai Eiropas Savienības tiesību aktu prasības (turpmāk – Neatbilstoši veiktie izdevumi).
4. **Pušu pienākumi un tiesības**
	1. Atbalsta saņēmējam ir šādi pienākumi:
		1. iesniegt un informēt Aģentūru:
			1. par jebkuriem apstākļiem, kas varētu ietekmēt atbalsta saņemšanas atbilstību Līgumam, kā arī gadījumos, ja kāds no Atbalsta saņēmēja sniegtajiem apliecinājumiem izrādās vai kļūst nepatiess, neprecīzs, nepilnīgs vai maldinošs, vai arī ja pastāv jebkādi citi būtiski notikumi vai apstākļi, kas negatīvi ietekmē vai apdraud, vai kas ir uzskatāmi par tādiem, kas varētu negatīvi ietekmēt vai apdraudēt atbalsta sniegšanu, tai skaitā, ja iestājas kāds no MK noteikumu Nr.692 42., 55. un 56.punktā minētajiem apstākļiem, kas nepieļauj atbalsta saņemšanu;
			2. ja Līguma 2.1.punktā minētais atbalsts tiek kumulēts ar citu *de minimis* vai valsts atbalstu, nekavējoties informēt Aģentūru par saņemto atbalstu, iesniedzot Aģentūrā jaunu uzskaites veidlapu par saņemto *de minimis* atbalstu atbilstoši Ministru kabineta noteikumiem par *de minimis* atbalsta uzskaites un piešķiršanas kārtību un uzskaites veidlapu paraugiemvai dokumenta, saskaņā ar kuru Atbalsta saņēmējs ir saņēmis valsts atbalstu, apliecinātu kopiju;
			3. pēc Aģentūras pieprasījuma un tās noteiktajā termiņā iesniegt citu Līguma izpildes nodrošināšanai nepieciešamo informāciju rakstveidā vai elektroniskā veidā Līguma 9.1.punktā noteiktajā kārtībā;
			4. 3 (trīs) darba dienu laikā pēc Līguma 9.4.punktā minētās kontaktpersonas un/vai pamatdatu (kontaktinformācija, juridiskā adrese, rekvizīti) maiņas informēt par to Aģentūru, nosūtot informāciju uz Līgumā norādīto Aģentūras e-pastu;
		2. nodrošināt Aģentūru ar visu Atbalsta saņēmēja rīcībā esošo informāciju un dokumentāciju, kas saistīta ar atbalsta saņemšanu, iesniegt to kvalitatīvu un Aģentūras noteiktajā termiņā;
		3. nodrošināt ar atbalsta sniegšanu saistītās informācijas pieejamību 10 gadus, skaitot no atbalsta piešķiršanas dienas, atbilstoši Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 6.panta 4.punktā noteiktajam;
		4. nodrošināt ar Līguma īstenošanu saistīto saimniecisko darījumu ieņēmumu un izdevumu grāmatvedības uzskaiti, kas atbilst Latvijas Republikas normatīvo aktu prasībām un vispārpieņemtiem grāmatvedības kārtošanas principiem, kā arī finanšu pārskatus sagatavot atbilstoši Ministru kabineta noteikumiem, kas nosaka kārtību, kādā finanšu pārskatos atspoguļojams valsts, pašvaldību, ārvalstu, Eiropas Kopienas, citu starptautisko organizāciju un institūciju finansiālais atbalsts (finanšu palīdzība), ziedojumi un dāvinājumi naudā vai natūrā;
		5. ja Atbalsta saņēmējs vienlaikus darbojas vienā vai vairākās neatbalstāmajās nozarēs un veic neatbalstāmās darbības vai citas darbības, kas ietilpst Regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) darbības jomā, nodrošināt šo nozaru darbību vai izmaksu nodalīšanu saskaņā ar Regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 1.panta 2.punktu;
		6. sagatavot un iesniegt Aģentūrā noslēguma pārskatu Līguma 4.4.punktā noteiktajā kārtībā un termiņā;
		7. noskaidrot un izpildīt visas normatīvajos aktos noteiktās prasības un pienākumus saistībā ar atbalsta finansējuma saņemšanu un no Līguma izrietošo tiesību iegūšanu, kā arī citu Līgumā paredzētu pienākumu un darbību izpildi;
		8. atmaksāt Aģentūrai Neatbilstoši veiktos izdevumus 10 (desmit) darba dienu laikā pēc attiecīga Aģentūras pieprasījuma saņemšanas vai vienoties ar Aģentūru par Neatbilstoši veikto izdevumu apmēra atmaksas grafiku;
		9. visā ar Līgumu saistītajā dokumentācijā, tai skaitā uz iesniedzamajiem izdevumus attaisnojošiem dokumentiem, norādīt Līguma numuru;
		10. nodrošināt informācijas un publicitātes pasākumus, kas noteikti Eiropas Parlamenta un Padomes 2013.gada 17.decembra Regulas Nr. [1303/2013](http://eur-lex.europa.eu/eli/reg/2013/1303/oj/?locale=LV), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. [1083/2006](http://eur-lex.europa.eu/eli/reg/2006/1083/oj/?locale=LV) 12.pielikuma 2.2.apakšpunktā un normatīvajos aktos par kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana;
		11. Līguma 2.1.punktā minēto atbalstāmo darbību īstenošanas laikā un trīs gadus pēc šo darbību īstenošanas iesniegt Centrālajā statistikas pārvaldē pārskatus par pētniecības, attīstības un inovāciju izmaksām Centrālās statistikas pārvaldes noteiktajos termiņos un formā;
		12. Līguma ietvaros atbalstāmo darbību rezultātus Līguma darbības laikā uzglābāt, nepieļaujot zaudējumus vai bojājumus.
	2. Atbalsta saņēmējam ir tiesības:
		1. lūgt Aģentūrai izsniegt aktualizētu *de minimis* veidlapu;
		2. atteikties no atbalsta saņemšanas, par to Līguma 9.1.punktā noteiktajā kārtībā informējot Aģentūru;
		3. ievērojot Regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 5.panta 1. un 2.punktu, *de minimis* atbalstu kumulēt ar citu *de minimis* atbalstu līdz Regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 3. panta 2.punktā noteiktajam attiecīgajam robežlielumam, kā arī kumulēt ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja šīs kumulācijas rezultātā netiek pārsniegta Līguma 3.4.punktā noteiktā maksimālā atbalsta intensitāte vai atbalsta summa, kāda noteikta valsts atbalsta programmā vai Eiropas Komisijas lēmumā;
		4. iesniegt priekšlikumus Līguma grozījumu izdarīšanai.
	3. Aģentūrai ir pienākums:
		1. veikt Līguma īstenošanas uzraudzību, kontroli un izvērtēt tā īstenošanas atbilstību normatīvo aktu prasībām;
		2. izvērtēt Atbalsta saņēmēja iesniegtos dokumentus Līgumā noteiktajā kārtībā;
		3. neizpaust Aģentūras rīcībā esošo informāciju, uz kuru Atbalsta saņēmējs norādījis kā uz komercnoslēpumu, izņemot, ja minētā informācija ir publiski pieejama, kā arī, ja tās publicēšanu paredz normatīvie akti;
		4. konstatējot Līguma īstenošanā pretrunu ar normatīvā akta vai Līguma noteikumiem, uzdot Atbalsta saņēmējam novērst minēto pretrunu Aģentūras noteiktajā termiņā;
		5. atgūt no Atbalsta saņēmēja Neatbilstoši veiktos izdevumus, t.sk. iesniegt kreditora prasījumu par Neatbilstoši veiktiem izdevumiem;
		6. Līguma darbības laikā atbilstoši Līguma 9.1.punktā noteiktajai kārtībai paziņot Atbalsta saņēmējam izmaiņas Aģentūras pamatdatos (kontaktinformācija, rekvizīti) trīs darba dienu laikā pēc to maiņas;
		7. nodrošināt iepirkumu veikšanu Līguma 2.1.punktā minēto pakalpojumu saņemšanai.
	4. Aģentūrai ir tiesības:
		1. piesaistīt ekspertu Līguma 2.1.punktā minēto pakalpojumu izmaksu un atbilstības pārbaudei;
		2. izvērtēt Atbalsta saņēmēja iesniegtos ierosinājumus un lemt par to atbalstīšanu vai noraidīšanu;
		3. ja pastāv kaut viens no zemāk minētajiem apstākļiem, līdz šo apstākļu un to izraisīto seku pilnīgai novēršanai apturēt atbalsta sniegšanu, nepieciešamības gadījumā norādot termiņu attiecīgo apstākļu novēršanai:
			1. Atbalsta saņēmējs nepilda Līguma nosacījumus, tai skaitā netiek ievēroti noteiktie termiņi, vai ir iestājušies citi apstākļi, kas negatīvi ietekmē vai var ietekmēt normatīvajos aktos noteiktā specifiskā atbalsta mērķa, tā iznākuma radītāju vai rezultāta rādītāju sasniegšanu;
			2. Atbalsta saņēmējs vairs neatbilst vai Aģentūrai ir pamatotas bažas, ka Atbalsta saņēmējs neatbilst atbalsta saņemšanas nosacījumiem, kas noteikti MK noteikumos Nr.692, Līgumā, Iekšējos noteikumos vai citos saistošajos normatīvajos aktos;
			3. Aģentūrai nav pieejams finansējums, tai skaitā CFLA ir apturējusi projektā paredzētos maksājumus Aģentūrai vai Vienošanās par projekta īstenošanu ir izbeigta.
5. **Neatbilstoši veikto izdevumu atmaksa**
	1. Ja Aģentūra ir konstatējusi Neatbilstoši veiktus izdevumus, tā:
		1. pieņem lēmumu par Neatbilstoši veikto izdevumu atgūšanu, pieprasot Atbalsta saņēmējam atmaksāt Neatbilstoši veiktos izdevumus, un nosūta to Atbalsta saņēmējam;
		2. Neatbilstoši veiktos izdevumus atgūst tiesvedības ceļā normatīvajos aktos noteiktajā kārtībā, ja Atbalsta saņēmējs 10 (desmit) darba dienu laikā pēc attiecīga Aģentūras pieprasījuma saņemšanas neatmaksā Neatbilstoši veiktos izdevumus vai nav rakstiski vienojies ar Aģentūru par Neatbilstoši veikto izdevumu atmaksas grafiku.
6. **Līguma grozījumi**
	1. Grozījumus Līgumā var veikt, tikai Pusēm savstarpēji vienojoties.
	2. Aģentūras mājaslapā publicētos Iekšējos noteikumus un to pielikumus Aģentūra ir tiesīga grozīt bez saskaņošanas ar Atbalsta saņēmēju un tā piekrišanas. Aktualizētie Iekšējie noteikumi un to pielikumi ir pieejami Aģentūras mājaslapā www.liaa.gov.lv.
	3. Līguma grozījumi noformējami rakstveidā un stājas spēkā, kad Atbalsta saņēmējs un Aģentūra tos abpusēji parakstījuši (izņemot Līguma 7.2., 7.4. un 7.5.punktā minētos gadījumus). Visi grozījumi tiek pievienoti Līgumam un kļūst par Līguma neatņemamu sastāvdaļu.
	4. Līguma grozījumi, kas neuzliek Atbalsta saņēmējam Līgumā neparedzētus pienākumus vai ierobežojumus, un kad Aģentūra atzīst to par iespējamu un lietderīgu, stājas spēkā ar attiecīga Aģentūras paziņojuma nosūtīšanas brīdi Atbalsta saņēmējam.
	5. Rakstisks paziņojums par izmaiņām pamatdatos (kontaktinformācija, tostarp, bet ne tikai, pārstāvja maiņa, juridiskā adrese, bankas rekvizīti) kļūst par Līguma neatņemamu sastāvdaļu no tā saņemšanas brīža.
7. **Dokumentu glabāšana**
	1. Atbalsta saņēmējs glabā ar Līgumu saistīto dokumentu oriģinālus vai to atvasinājumus ar juridisku spēku atbilstoši normatīvajiem aktiem par juridisko personu arhīvu dokumentu uzkrāšanu, uzskaiti, saglabāšanu un izmantošanu vismaz 10 (desmit) gadus, skaitot no atbalsta piešķiršanas dienas.
	2. Puses visu informāciju, kas saistīta ar *de minimis* atbalsta piešķiršanu glabā saskaņā ar Regulas Nr.1407/2013 6.panta 4.punktu un Ministru kabineta noteikumiem par *de minimis* atbalsta uzskaites un piešķiršanas kārtību un uzskaites veidlapu paraugiem.
8. **Informācijas apmaiņa un Atbalsta saņēmēja kontaktpersona**
	1. Jebkura Pusēm saistošas informācijas apmaiņa saistībā ar Līgumu ir veicama rakstveidā tikai uz Līgumā norādītajām adresēm vai šādām e-pasta adresēm:
		1. Aģentūras e-pasta adrese - pasts@liaa.gov.lv;
		2. Atbalsta saņēmēja e-pasta adrese - \_\_\_\_\_\_\_\_\_\_\_\_\_\_\_\_\_\_.
	2. Steidzamos gadījumos informāciju var nodot telefoniski vai pa faksu ar noteikumu, ka ne vēlāk kā trīs darba dienu laikā attiecīgais dokuments tiek nosūtīts Līguma 9.1.punktā noteiktajā kārtībā. Informācija, kas nav nosūtīta Līguma 9.1.punktā noteiktajā kārtībā, nav saistoša otrai Pusei.
	3. Paziņojumi, kas nosūtīti no Līguma 9.1.1. un 9.1.2.punktā minētajām elektroniskajām adresēm uz Līguma 9.1.1. un 9.1.2.punktā minētajām elektroniskajām adresēm, ir saistoši Pusēm bez paraksta, izņemot, ja Līgumā paredzēts pretējais.
	4. Atbalsta saņēmēja kontaktpersona ir \_\_\_\_\_\_\_\_\_\_\_\_\_\_\_ tel.nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, kura pienākums ir nodrošināt savstarpējo komunikāciju, kā arī informācijas apmaiņas procesu starp Pusēm.
9. **Līguma darbības termiņš un Līguma izbeigšana**
	1. Līgums stājas spēkā pēc tā parakstīšanas. Līgums ir spēkā līdz Līgumā noteikto saistību pilnīgai izpildei.
	2. Aģentūra var vienpusēji izbeigt Līgumu, par to nekavējoties rakstiski informējot Atbalsta saņēmēju, ja:
		1. Atbalsta saņēmējs nepilda Līguma nosacījumus, tai skaitā netiek ievēroti noteiktie termiņi, vai ir iestājušies citi apstākļi, kas negatīvi ietekmē vai var ietekmēt normatīvajos aktos noteiktā specifiskā atbalsta mērķa, tā iznākuma rādītāju vai rezultāta rādītāju sasniegšanu;
		2. Atbalsta saņēmējs apzināti ir sniedzis Aģentūrai nepatiesu informāciju;
		3. Atbalsta saņēmējs vairs neatbilst atbalsta saņemšanas nosacījumiem, kas noteikti MK noteikumos Nr.692, Līgumā, Iekšējos noteikumos vai citos saistošajos normatīvajos aktos;
		4. Aģentūrai nav pieejams finansējums vai Vienošanās par projekta īstenošanu ir izbeigta.
	3. Atbalsta saņēmējs ir tiesīgs ierosināt izbeigt Līgumu, par to vismaz vienu mēnesi pirms Līguma izbeigšanas rakstveidā informējot Aģentūru. Aģentūra 10 (desmit) darba dienu laikā no informācijas saņemšanas izvērtē Līguma izbeigšanas pamatojumu.
	4. Izbeidzot Līgumu pirms termiņa, Līguma nosacījumi attiecībā uz dokumentu glabāšanu, informācijas sniegšanu Aģentūrai, Neatbilstoši veikto izdevumu atmaksu, Pušu atbildību paliek spēkā arī pēc Līguma izbeigšanas, ja Aģentūra nav noteikusi citādi.
	5. Līgumā un sarakstē noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kurš nosaka tā sākumu. Termiņa sākuma datums nav nosakāms, pamatojoties uz informāciju, kas nodota telefoniski vai pa faksu.
10. **Pušu atbildība**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, kas kavē vai pārtrauc Līguma saistību pilnīgu izpildi. Puses apņemas veikt nepieciešamos pasākumus, lai līdz minimumam samazinātu kaitējumus, ko var izraisīt nepārvaramas varas apstākļi.
	2. Pusei, kurai iestājas Līguma 11.1.punktā minētie apstākļi, par šādu apstākļu iestāšanos piecu darba dienu laikā rakstveidā jāpaziņo otrai Pusei. Ziņojumā jānorāda, kādā termiņā, tās ieskatā ir iespējama un paredzama Līgumā noteikto saistību izpilde, un pēc otras Puses pieprasījuma šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Šādā gadījumā Līgumā paredzēto Pušu pienākumu veikšanas termiņš tiek atlikts samērīgi ar šādu apstākļu darbības ilgumu, bet ne ilgāk kā līdz brīdim, kad iestājies Līguma 3.2.punktā noteiktais atbalstāmo darbību īstenošanas maksimālais termiņš.
	3. Par Līguma nosacījumu daļēju vai pilnīgu neizpildīšanu, Puses uzņemas atbildību saskaņā ar Līguma un Latvijas Republikā spēkā esošo normatīvo aktu prasībām.
	4. Aģentūra neatbild par zaudējumiem, kas nodarīti trešajai personai Atbalsta saņēmēja darbības vai bezdarbības rezultātā, neveic to atlīdzību, kā arī nepalielina atbalsta apjomu un neveic kompensācijas samaksu par kaitējumu, kas nodarīts Atbalsta saņēmēja darbības vai bezdarbības rezultātā.
11. **Noslēguma noteikumi**
	1. Parakstot Līgumu, Atbalsta saņēmējs apliecina, ka:
		1. uz to nav attiecināms, kāds no [Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma](https://likumi.lv/ta/id/267471-eiropas-savienibas-strukturfondu-un-kohezijas-fonda-2014-2020-gada-planosanas-perioda-vadibas-likums) [23.pantā](https://likumi.lv/ta/id/267471-eiropas-savienibas-strukturfondu-un-kohezijas-fonda-2014-2020-gada-planosanas-perioda-vadibas-likums#p23) noteiktajiem projekta iesniedzēju izslēgšanas noteikumiem;
		2. tas šā pasākuma ietvaros nav sniedzis Aģentūrai nepatiesu informāciju vai tīši maldinājis par Eiropas Savienības struktūrfondu un Kohēzijas fonda līdzfinansēto projektu īstenošanu;
		3. tas nav saņēmis vai neparedz saņemt finansējumu par tām pašām attiecināmajām izmaksām citu aktivitāšu ietvaros no vietējiem, reģionālajiem, valsts vai Eiropas Savienības līdzekļiem[[1]](#footnote-1);
		4. Līguma darbības laikā Līguma ietvaros piešķirto atbalstu izmantos tikai savās interesēs (*de minimis* atbalstu savas saimnieciskās darbības veikšanai) un nenodos to trešajām personām;
		5. piekrīt tam, ka ar informāciju, kuru tas ir nodevis Aģentūrai kā komercnoslēpumu, var iepazīties visas projekta īstenošanas nodrošināšanā iesaistītās personas, kā arī uzraugošās un kontrolējošās iestādes;
		6. tas Līguma 2.1.punktā minēto atbalstāmo darbību īstenošanas laikā un trīs gadus pēc šo darbību īstenošanas iesniegs Centrālajā statistikas pārvaldē pārskatus par pētniecības, attīstības un inovāciju izmaksām Centrālās statistikas pārvaldes noteiktajos termiņos un formā.
12. **Citi noteikumi**
	1. Līgums ir sastādīts uz \_\_ (\_\_\_\_\_\_\_) lapām 2 (divos) identiskos eksemplāros latviešu valodā, no kuriem viens ir Atbalsta saņēmējam, otrs - Aģentūrai. Abiem eksemplāriem ir vienāds juridiskais spēks.
	2. Ar šī Līguma 4.4.punktā minēto noslēguma pārskata formu Atbalsta saņēmējs var iepazīties Aģentūras mājaslapā internetā www.liaa.gov.lv.
13. **Pušu rekvizīti un paraksti**

|  |  |
| --- | --- |
| Aģentūra**Latvijas Investīciju un attīstības aģentūra**Pērses iela 2, Rīga, LV-1442PVN LV 90001739473 VK Rīgas norēķinu centrsValsts kase TRELLV22Konts LV61TREL2120045034000Tālr.: +371 67039400Fakss: +371 67039401E-pasts: liaa@liaa.gov.lv**Aģentūras vārdā:**Direktors \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Andris Ozols20\_\_.gada \_\_\_\_.\_\_\_\_\_\_\_\_\_\_\_\_\_\_\_\_\_\_\_ | **Atbalsta saņēmējs****Atbalsta saņēmēja vārdā:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_V.Uzvārds 20\_\_.gada \_\_\_\_.\_\_\_\_\_\_\_\_\_\_\_\_\_\_\_\_\_\_\_ |

1. Izņemot MK noteikumu Nr.692 83.punktā minētajā gadījumā. [↑](#footnote-ref-1)